Krumplis, fűszeres rozskenyér magokkal - Vegavarazs
Krumplis, fűszeres rozskenyér magokkal
Szerző: Hemangi | 2009-07-04 | Kenyérfélék | 6 hozzászólás
A múltkori fehérkenyér mintájára – és persze Limara alapján – készült ez a mostani rozskenyér, mely nagyon ízletes, kissé savanykás kenyér lett. A rozskenyér kiváló B- és E-vitamin forrás és sok rostanyagot tartalmaz.
20 dkg öregtészta (elkészítés itt)
30 dkg fehér tönköly kenyérliszt
2 közepes főtt krumpli összetörve
2 ek vegyes mag (lenmag, tökmag, napraforgómag)
1/2 kk őrölt fűszerkömény
Egy tálba tettem a kétfajta lisztet, összekevertem a sóval. Hozzáadtam a főtt, tört krumplit, az olajat, a cukrot, az öregtésztát, a magokat, a fűszereket és a joghurtot, majd belemorzsoltam az élesztőt. Lassanként hozzáadtam a langyos vizet. Alaposan eldolgoztam, és vagy 20 percen keresztül gyúrtam. Rugalmas, sima tészta lett. Letakartam a tálat, és a duplájára kelesztettem. Amikor megkelt, lisztezett gyúródeszkára borítottam, és kicsit még gyúrmáztam, majd megformáztam. Letakartam és ismét hagytam a duplájára kelni. Ekkor pengével 3-4 helyen bevágtam, és sütőzacskóba helyeztem, aztán azzal együtt tepsire raktam. A sütőzacskót belülről bespricceltem vízzel, hogy a gőz hatására szépen tudjon emelkedni a kenyér. Bekapcsoltam a sütőt, de a kenyeret még nem tettem be, még 15-20 percet pihent. Ekkora már bemelegedett a sütő, betettem a kenyeret, és kb. 25 percig 220 fokon, majd még 20 percig 180-200 fokon sütöttem. Amikor elkészült, kivettem, rácsra tettem hűlni, majd hideg vízzel lespricceltem.
Kiegészítésként még megjegyzem, hogy volt korábban fehérlisztből készített öregtészta maradéka, és azt használtam. Viszont elhatároztam, hogy legközelebb csinálok rozslisztből öregtésztát, és a rozskenyérhez azt teszem majd.
Sajtkukac	2009-07-04-n 10:22 közelében
Ez nagyon szép lett! Nekem is éppen kel a kenyerem 🙂
hdd	2009-07-04-n 10:26 közelében
Köszi, Limara alapreceptje nagyon jó. Niki, te milyen kenyeret sütsz?
Limara	2009-07-04-n 15:40 közelében
Gyönyörű!!!:))
hdd	2009-07-04-n 18:56 közelében
Köszönöm, Limara 🙂
Gaura Sakti das	2009-07-05-n 10:57 közelében
Most volt csak időm végigböngészni a sok receptet ami a Nagy Vegetáriánus Kihívásra érkezett. Nagyszerű kezdeményezés és csodálatos megvalósítás a résztvevők részéről! Nem számoltam össze, hogy hányfajta ételt küldtek be, de szerintem szép menüsor lenne vmelyik nagy fesztiválunkon itt Krisna-völgyben is 🙂
benzsi	2009-07-08-n 16:52 közelében
Nagyon szép kenyeret sütöttél! Olyan egyszerűnek tűnik, pedig nem az. Tudom!